**Óraterv**

**Tantárgy:** Magyar irodalom

**Évfolyam:** 3. c. osztály

**Témakör:** Mesék világa

**Dátum:** 2015.03.05.

**Tananyag**: Bene Zoltán: Mátyás király és az angyal

**Óratípus**: Új ismeretet feldolgozó

**Tevékenységek, feladatok**: / a mű elolvasása előzetes feladat volt/

* beszédművelési gyakorlatok
* a népköltészeti, műköltészeti alkotásokról tanultak rendszerezése
* tartalom felidézése hiányos mondatok kiegészítésével
* események sorrendje
* igaz-hamis állítások értékelése az olvasottak alapján
* szereplők jellemző tulajdonságainak megállapítása
* válogató olvasás
* köznyelvi kifejezések párosítása mesei szófordulatokkal
* tulajdonnevek csoportosítása

**Fejlesztendő kompetenciák, készségek, képességek:**

* szóbeli kifejezőkészség
* szókincsbővítés
* olvasási készség
* gondolkodási képesség
* kreativitás

**Koncentráció**: Ének-zene, Rajz és vizuális kultúra, Anyanyelv

**Eszközök:** Írásvetítő, Szitakötő folyóirat, feladatlapok, szókártyák

**Munkaformák:**

* frontális osztálymunka
* egyéni munka
* képesség szerinti differenciálás

**Az óra menete**

1. **Beszédművelési gyakorlatok** (frontálisan)
2. *Légző gyakorlat:* „Menjünk Óperenciába!

Nosza rajta, indulás!

Bizony, nem megyünk hiába,

Ott az élet oly csodás:”

1. *Ritmikus szemmozgást fejlesztő gyakorlat*: (Írásvetítő)

* Először olvassátok a nagybetűs, majd a kisbetűs szavakat!

MŰMESE, szólás, NÉPMESE, közmondás, MONDA, találós kérdés, NÉPKÖLTÉS

**2.Ismétlés:** népköltészeti alkotásokról tanultak felelevenítése kérdések alapján:

- Hogyan keletkeztek?

- Hogyan maradtak fenn?

- Népmese meghatározása

Népköltészeti és műköltészeti alkotások összehasonlítása: - Hasonlóságok, különbségek

**Csoportosítás** (tábla, szókártyák)

a.)Húzzátok alá a felsorolt címek közül a műmesék címét!

--- Csalimese

--- Négy muzsikus

--- Teknős és a nyúl

--- Tilinkó és a bíró

--- Az öregember és a pokróc

--- A tulipánná változott királyfi

**3. feladat**

Készítsetek fürtábrát a két történelmi korról! Gyűjts minél több gondolatot, különös tekintettel fővárosunk változásáról!

**4.Mondatpiramis olvasása** (Írásvetítő)

- Olvassátok el a bővülő mondatokat egy levegővétellel!

Szájtátva mászkálnak.

Szájtátva mászkálnak egy ismeretlen város utcáin.

Szájtátva mászkálnak egy ismeretlen város utcáin, amelyről alig hiszik, hogy a saját fővárosuk.

Melyik meséből való a mondat? Bene Zoltán: **Mátyás király és az angyal**

**5 Játék:** Versenyezzetek! Ki találja meg elsőnek a szövegben a kiemelt mondatot?

Ellenőrzés: a nyertes tanuló felolvassa a szövegből. Értékelés: jutalomkártya (Hasáb, bekezdés)

**6.Szereplők felismerése** (Írásvetítő, kép, szókártya,)

* Nevezzétek meg a szereplőket! /zenehallgatás feladatmegoldás közben, Mátyáskorabeli zene CD/

Ellenőrzés: szóban. Értékelés: piros pont

**7.Tartalom felidézése hiányos mondatok kiegészítésével** (Tábla)

**Hiányos vázlatpontok**

* Mátyás király meg az udvari bolondja álruhában\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Egy\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ találták magukat.
* Széles utcákon, tömérdek házak közé\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Megtudták, hogy\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_esztendőben járnak.
* Megértették, hogy miért változott\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* A jövőből visszavágytak a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Az angyal reménykedik, hogy a király\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Képesség szerinti differenciálás** (pótfeladat minden csoportnak**:** folytassátok a mesét!)

|  |  |  |
| --- | --- | --- |
| 1.cs.  **3**. **Meseszereplők felismerése tulajdonságuk alapján,** tulajdonságok gyűjtése, indoklás.    **Szómagyarázat** összekötése a jelentésével (feladatlap).    **6.** Ellenőrzés: szóban (írásvetítőről )    Értékelés  Húzzatok egy kártyát! Készüljetek a felolvasásra!  (pótf. rejtvény megfejtése | 2.cs.  **2**. **Igaz, hamis állítások** a meséről. Hamis állítások igazzá tétele (feladatlap).  Melléklet  **5.** Ellenőrzés: felolvasással az írásvetítőről, hamis állítások igazzá tétele  Értékelés: piros pont  **Látószögnövelő gyakorlat**  **8.** Ellenőrzés: felolvasással  Értéklelés | 3.cs.  **1**. **Időrend** (feladatlap)    **4**. Ellenőrzés: felolvasással,  Értékelés: piros pont  **Kérdésekre válaszadás** szóban    **7.**Ellenőrzés: 1. szóban, indoklással,2. felolvasással  Értékelés |

**8.Játék: Ki vagyok én?** A mesébenmegszólaló szereplőket kell felismerni.

Az 1.cs. tanulói egyenként felolvassák a mondatokat.

A tanulók rövidítésekkel lejegyzik, hogy melyik szereplőre ismernek rá.

Ellenőrzés: szóban

Értékelés

**9.Ötsoros** (feladatlap)

Készítsetek ötsorost Mátyás királyról és Budapestről!

Mi? (1 szó) ………………………………………………….

Milyen? (2 szó) ……………………………………………..

Mit csinál? (3 szó) ………………………………………….

Mit gondolsz róla? (4 szóból álló mondat)……………………………………………………….…………

Más szóval (1 szó) …………………………………………

**10.Tulajdonnevek csoportosítása:** TÁBLA

* Mátyás királyról 3. osztályban már olvastunk. Helyezzétek el a megadott tulajdonneveket a megfelelő csoportba, közben mondjátok el az ezzel kapcsolatos ismereteiteket!

|  |  |  |
| --- | --- | --- |
| SZEMÉLYNEVEK | FÖLDRAJZI NEVEK | CÍMEK |
|  |  |  |

Duna, Mátyás, Buda (város), Magyarország , Beatrix

A kolozsvári bíró, Hunyadi János , Nándorfehérvár,

Szilágyi Erzsébet, Visegrád , Mátyás anyja

**11. Az órai munka értékelése**

Házi feladat: Illusztráció készítése a meséhez. A mese folytatása saját elképzelés alapján.

Tanulói: piros pontok összeszámolása.

Tanítói: jutalomkártya a legtöbb piros pontot gyűjtött tanulóknak.

**Melléklet**

1. **csoport**

**Szómagyarázat:**

Úttorkolat Tétlenkedik

Batár Megmagyarázhatatlan félelem

Torzonborz alak Több út találkozása

Hasas batyu Ápolatlan, rendezetlen külsejű ember

Páni félelem Üveges fedett hintó

Lábát lógázza Jól megtömött , szövetbe/kendőbe/ csomagolt holmi

**2. csoport**

Írd az állítások után: igaz (I), vagy hamis (H)?

1. Mátyás király és a bolondja álruhában indultak el a faluba.\_\_H\_
2. Hármas úttorkolathoz jutottak el \_\_I\_
3. Vándorlásukat a középső úton folytatták\_\_I\_
4. Különös lényektől kértek útba igazítást.\_\_H\_
5. Egy torzonborz alaktól tudják meg, hogy Budapesten járnak\_I\_\_
6. A történet Mátyás korában játszódik.\_\_H\_
7. Útjuk során találkoznak a király halott anyjával.\_H\_\_
8. Végre eljutnak Pestre.\_H
9. Visszatérve a palotába egy angyallal találkoztak\_I\_\_
10. A történet a XXI. században játszódik.\_I\_\_

Pótfeladat: Tedd igazzá a hamis állításokat!

1. **csoport**

Állítsátok időrendi sorrendbe!

1. Ennek még nálam is jobban elment az esze!
2. Hunyadi János jön velük szembe, a király rég halott atyja.
3. Akár az Óperenciás tengeren is túl történhetne.
4. A lábát lógázza egy angyal.
5. Eljutnak a jó Budára.
6. Ez eddig nem volt itt dörmögte a bolond.
7. Szájtátva mászkálnak egy ismeretlen város utcáin.
8. Hegyükben egyetlen hatalmas levél.
9. Menjünk a középsőn
10. És az úr hányadik esztendeje?

**Játék: Ki vagyok én?**

1. Ez eddig nem volt itt. (Bolond)
2. Menjünk a középső úton! (Mátyás)
3. A viccen jót heherészett.(Torzonborz alak)
4. Ennek még nálam is jobban elment az esze (Bolond)
5. Elfogadható magyarázatot kaptam. (Mátyás)
6. Megrettent a király halott atyjától (Bolond)
7. Megdöbbenésében ellenkezni sincs érkezése.(Mátyás)
8. A palota tornyán a lábát lógázza. (Angyal)